als_Latn dik_Latn sag_Latn
Prokuroria e Krimeve të Rënda ka nisur verifikimet për shqiptarin Ilir Hidri, të vrarë në Ekuador disa ditë më parë. Prokuroria i ka kërkuar Policisë së Shtetit informacion për Hidrin, për të hetuar të kaluarën e tij.
Sipas akuzës, është kërkuar që të verifikohet nëse është i saktë identiteti i personit të publikuar në mediat ekuadoriane dhe nëse po, të verifikohet e kaluara e tij në Shqipëri dhe lidhjet e mundshme me personat këtu. Kjo për shkak se media në Ekuador, ka publikuar të dhëna se shqiptari i vrarë dyshohet se ishte pjesë e një rrjeti të trafikut të drogës, raporton ABC News.
Por që pas arrestimit në Spanjë, mendohet se shqiptari ka pranuar të bashkëpunojë me DEA-n amerikane, e cila po heton një organizatë të trafikut të kokainës nga Amerikane Latine drejt Europës.
Ky është edhe shkaku që dyshohet se është ekzekutuar, për shkak të bashkëpunimit të tij me DEA-n dhe autoritet e policisë spanjolle.
Nga ana tjetër, Ministria e Jashtme me ndihmën e ambasadës shqiptare që mbulon zonën e Amerikës Latine, ka kërkuar informacion te autoritetet ekuadoriane për rastin e vrasjes së të riut shqiptar.
Sipas mediave, thuhet se Ilir Hidri është vrarë nga me tre plumba nga dy persona që po e ndiqnin me motor.
als_Latn als_Latn als_Latn als_Latn als_Latn als_Latn